
În 2024 lucrăm tot cu lozinca „Teoria Conspiraţiei”? Nu evoluăm deloc? 


1. Nu vreau să fiu simpatic și să scriu călduț nici măcar în primul text al anului. Știre din 
presa internaţională: „15 miliardari (inclusiv Elon și Zuck) și-au construit sau și-au 
cumpărat buncăre. Alţi 500 doresc să închirieze buncăre.” Stai liniștiți, că nu vrea nimeni 
depopularea planetei, asta-i Teoria Conspiraţiei! Cu lozinca „Teoria Conspiraţiei” ne-am 
apărat și de Covid. În 2021, cei care au cumpărat vaccinurile (de un miliard, nu m-ar mira 
să-i prindă și pe ei apocalipsa în buncăre) s-au vaccinat ostentativ. La televizor. Ar trebui 
să tragă și acum câte un booster meseriaș în prime time. Dacă tot am pierdut un miliard 
și nu îi anchetează nimeni, măcar să ne distrăm. E ca în povestea pe care a spus-o un 
ticălos din secolul XX. O minciună rostită o dată e o minciună. O minciună rostită de 1000 
de ori e o minciună. O minciună rostită de 100.000 de ori e o minciună. O minciună 
rostită de un milion de ori devine un adevăr. Dacă un om fură un euro, 100.000 de euro 
sau 10 milioane de euro se duce la pușcărie. Dacă păgubește ţara cu un miliard de euro e 
respectat pe plan extern și are impunitate în România. Deviza parțial eclozaţilor din 
partidul trotinetist este „nu suntem în stare de nimic, dar suntem în stare de orice.” 


2. În 2024 se fac 35 de ani de la revoluţie. Trebuie să o comemorăm frumos, eu sunt 
printre beneficiarii, nu printre perdanțţii revoluţiei, dar din 2025 - gata. Opriţi-vă! Ășştia 
mici, când aud de revoluție, reacționează ca mine când auzeam despre 23 August. Cine 
va continua și din 2025 încolo cu povești din '89 înseamnă că e un moșulete egoist care îi 
plictisește pe tineri. S-au potolit chiar și timișorenii și ei chiar aveau motive să ne scoată 
ochii, pentru că s-au ridicat înainte de 22 decembrie. Adică n-au făcut anticomunism la 
seral. 


3. Ciolacu e și revoluţionar cu certificat. E și premier. A avut și covrigarie în Buzău. Unde 
se plătea cu cardul, desigur, așa cum ne cere el nouă. A dat și faliment cu niște societăți, 
dar chestia asta nu l-a afectat financiar. Din contră. Dumnealui e prim-ministru într-o ţară 
bolnavă economic. Revoluționarului Ciolacu i-a mers cel mai bine când a vândut gogoși. 
Ce a luat pe gogoși a dat pe covrigi. Domnule Ciolacu, dar ce talente aveţi 
dumneavoastră ca să încasați bani din toate părțile? Sunteţi cumva refugiat ucrainean? 


4. Între Crăciun și revelion, minoritatea română din Năvodari a avut nesimţirea să nu 
ajute majoritatea ucraineană, care a suferit în cârciumoarele cu profil pescăresc de pe 
malul Marii, unde preţurile sunt mici ca în Herăstrău. 


